Diari Oficial de la Generalitat Valenciana


Sumari del DOGV 6372, del 08-10-2010 (2010/10675)

Notificació de la Resolució de 9 de juliol de 2010, de la secretària autonòmica de Turisme i directora de l'Agència Valenciana del Turisme, per la qual es declara la caducitat del procediment d'obertura i classificació turística de la pensió Mare de Deu Artes y Ciencia.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10476


Organisme emissor
:   Conselleria de Turisme

Tipus de document
:   Anunci

Notificació de la Resolució de 9 de juliol de 2010, de la secretària autonòmica de Turisme i directora de l'Agència Valenciana del Turisme, per la qual es declara la caducitat del procediment d'obertura i classificació turística de la pensió Mare de Deu Artes y Ciencia. [2010/10805]  
Per no haver sigut possible notificar de forma personal i directa a la mercantil Pamar Arquitectura & Construcción, SL, titular de la pensió Mare de Deu Artes y Ciencia, la resolució de declaració de caducitat del procediment d'obertura i classificació turística de l'esmentat establiment, és procedent la seua publicació en el Diari Oficial de la Comunitat Valenciana, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de setembre de 2010.- La cap de l'Àrea de Producte: Isabel Palafox Gámir.  
«Vist l'expedient d'obertura i classificació turística de l'establiment hoteler denominat, Pensió Mare de Deu Artes y Ciencias, sítia a l'avinguda Balears, 73, pta. 70, de la localitat de València, iniciat a sol·licitud de Pablo Esteban Cerra Quintana, en representació de Pamar Arquitectura & Construcción, SL.  
Antecedents de fet  
1. El 3 de desembre de 2009 va tindre entrada en el Registre del Servici Territorial de Turisme de València, la sol·licitud d'obertura i classificació turística de l'establiment hoteler denominat Pensió Mare de Deu Artes y Ciencias, efectuada per Pablo Esteban Cerra Quintana.  
2. Examinada la sol·licitud, es va constatar l'absència d'una certa documentació preceptiva a tenor de l'article 26 del Decret 153/1993, de 17 d'agost, regulador dels establiments hotelers de la Comunitat Valenciana, circumstància esta que va ser posada en coneixement de l'interessat per mitjà d'un escrit de data 9 de desembre de 2009, notificat el 14 de desembre, alhora que se li concedia un termini de deu dies per a aportar-la, de conformitat amb el que preceptua l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC).  
3. En data 15 de desembre, l'interessat va aportar només part de la documentació requerida; faltava acreditar l'acord en junta general del consentiment de la comunitat de veïns a l'exercici d'una activitat d'allotjament turístic en l'immoble.  
4. Atés que l'esmentada omissió comporta la paralització de l'expedient per una causa que li és imputable, se li va advertir d'acord amb el que disposa l'article 92 de la LRJPAC, per mitjà d'un escrit notificat el 29 de desembre de 2009 que, transcorreguts tres mesos sense que presentara la totalitat de la documentació requerida, es procediria a resoldre la caducitat de l'esmentat procediment, arxivant les actuacions practicades.  
5. Transcorregut el termini assenyalat en l'antecedent anterior de la present resolució, que expirava el 29 de març de 2010, la mercantil interessada no ha presentat la totalitat de la documentació preceptiva.  
Als anteriors fets li són d'aplicació els següents  
Fonaments de dret  
1. Els articles 8 un i dos i 14.1 de la Llei 3/1998, de 21 de maig, de Turisme de la Comunitat Valenciana, al consignar respectivament, la necessària obtenció d'autorització i classificació de l'establiment per a l'exercici de l'activitat turística i que dita autorització s'obtindrà d'acord amb els requisits i seguint el procediment reglamentàriament determinat.  
2. Els articles 25.1 i 26 del Decret 153/1993, de 17 d'agost, del Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, del Consell, quan al·ludixen a la documentació que preceptivament ha de concórrer en un expedient de sol·licitud de posada en funcionament i classificació d'un establiment hoteler.  
3. L'article 71.1 de la LRJPAC, per quant legitima a l'administració, davant de la falta de presentació d'aquells documents preceptius que haurien de figurar en l'expedient i, previ el seu requeriment, a tindre per desistit de la seua petició a l'interessat.  
4. L'article 92.1 de la LRJPAC alhora que consigna que "en els procediments iniciats a sol·licitud de l'interessat, quan es produïsca la seua paralització per causa imputable a este, l'administració li advertirà que, transcorreguts tres mesos, es produirà la caducitat del procediment. Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions, i li ho notificarà a l'interessat" .   
El mateix article, en el punt 2 disposa que "no podrà acordar-se la caducitat per la simple inactivitat de l'interessat en l'ompliment de tràmits, sempre que no siguen indispensables per a dictar una resolució". Per tant, cal inferir que sí que cabrà tal declaració quan els tràmits es consideren indispensables al temps de resoldre, com és el cas.  
5. L'article 42.1, segon paràgraf, de la LRJPAC, al preceptuar que "en els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància que concórrega en cada cas, amb indicació dels fets produïts i les normes aplicables".  
Per allò que s'ha exposat, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.Dos. i), del Decret 209/2004, de 8 d'octubre (DOCV de 13.10.2004), resol:  
Declarar la caducitat del procediment iniciat a sol·licitud de Pablo Esteban Cerra Quintana, en representació de Pamar Arquitectura & Construcción, SL. en el qual sol·licitava l'obertura i classificació turística de l'establiment hoteler denominat Pensió Mare de Deu Artes y Ciencias, procedint-se a l'arxiu de les actuacions practicades.  
Cosa que es notifica de conformitat amb el que disposen els artícles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació de la mateixa, d'acord amb el que establix els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de juliol de 2010.- La secretària autonòmica de Turisme i directora de l'Agència Valenciana del Turisme: M. Victoria Palau Tárrega.»